《白露行》
宋代·章甫

今岁淮南雨仍缺，官府祈求已踰月。
城中又复闭南门，移市向北人纷纷。
州前结坛聚巫觋，头冠神衣竞跳掷。
缚草为龙置坛侧，童子绕坛呼蜥蜴。
箫鼓迎神来不来，旱风终日吹黄埃。
宁知白露只数日，稻苗焦枯恐不及。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。